ועדת הכנסת, כנסת 20, פרוטוקול מספר 302, 2017-12-06 10:45

יואב קיש: אני מתכבד לפתוח את ישיבת ועדת הכנסת.

יואב קיש: האם יש פה מישהו מיש עתיד?

יואב קיש: האם אפשר להתקשר למיקי ולהגיד לו שאם הוא לא מגיע אז הרביזיה שלו - - - בבקשה, קארין, תציגי.

יואב קיש: אם את לא רוצה, הוא לא הגיע ואני אבטל.

קארין אלהרר: תודה רבה, אדוני היושב-ראש.

קארין אלהרר: תודה שקבעת מועד לדיון על הרביזיה.

קארין אלהרר: אני אציג בקצרה.

קארין אלהרר: כל ההתנהלות שהיתה כאן קודם היא התנהלות שמבישה את הכנסת בסופו של דבר.

קארין אלהרר: ועדת הכנסת אמורה לשמור על יוקרתה של - - - ולא לבייש.

קארין אלהרר: זה לא נהוג להפסיק את היועצת המשפטית באמצע המשפט.

יואב קיש: היא סיימה את דבריה.

קארין אלהרר: לא, היא לא סיימה את דבריה - זה בדיוק העניין.

קארין אלהרר: היא גם אמרה לך: אני רוצה להשלים.

יואב קיש: נתתי לה להשלים את הדברים.

קארין אלהרר: בסדר, אבל - - -

יואב קיש: עם כל הכבוד, יש אמת.

יואב קיש: אי-אפשר להתכחש לאמת.

יואב קיש: פייק ניוז - בסדר, לא בוועדה הזו.

יואב קיש: אני נתתי לה.

יואב קיש: כולם הקשיבו בשקט והיא סיימה את דבריה.

קארין אלהרר: אז אני הרגשתי אחרת.

קארין אלהרר: יכול להיות שההרגשה - - -

יואב קיש: אוקי, הדעה שלך - סבבה.

יואב קיש: אני לא מתווכח.

קארין אלהרר: חברתי לאה פדידה רוצה ללכת אז אני אקצר.

איתן ברושי: גם אני צריך ללכת.

איתן ברושי: אתם מתישים את האופוזיציה תמיד.

יואב קיש: חברת הכנסת קארין אלהרר, סיימת או שאת רוצה להגיד עוד משהו?

קארין אלהרר: לא, רגע.

קארין אלהרר: אני מבקשת בהזדמנות הזו, פונה ללב של חברי הקואליציה - -

יואב קיש: לשנות את החלטתם.

קארין אלהרר: - - תקבלו את הרביזיה.

קארין אלהרר: היא נכונה וצודקת.

קארין אלהרר: תודה.

יואב קיש: תודה רבה.

יואב קיש: אני מעלה להצבעה את הרביזיה.

יואב קיש: מי בעד הרביזיה?

יואב קיש: ירים את ידו - שלושה.

יואב קיש: מי נגד?

יואב קיש: בעד הרביזיה - 3

יואב קיש: נמנעים - אין הרביזיה על החלטת ועדת הכנסת בדבר טענות נושא חדש בעת הדיון בוועדת הפנים והגנת הסביבה בהצ"ח סדר הדין הפלילי (תיקון מס' 81) (הוראות לעניין המלצה של רשות חוקרת), התשע"ח-2017 (כ/744), לא נתקבלה.

יואב קיש: ההצעה לא עברה.

יואב קיש: תודה רבה.

יואב קיש: לפני שאני סוגר יש התייחסות של היועצת המשפטית לאיזה הבהרה שהיא נשאלה קודם, בבקשה.

<ארבל אסטרחן: נשאלתי בישיבה הבוקר לגבי החובה לצרף את הצעת החוק לבקשת הפטור.

<ארבל אסטרחן: למרות שזה נשאל למעלה מן הצורך - כאילו בקשת הפטור ירדה מסדר היום - אני רוצה לציין כך: לפי התקנון כאשר יש בקשה לפטור מחובת הנחה יש לצרף את הצעת החוק לוועדת הכנסת.

<ארבל אסטרחן: אני רוצה לומר שבמקרה הזה בכל מקרה יש את הנוסח הכחול שעבר בקריאה הראשונה, וגם ועדת הפנים העבירה את הנוסח שנדון בה ללא ההסתייגויות שעדיין מוגשות.

<ארבל אסטרחן: בכל מקרה כאשר הוועדה תדון בבקשת הפטור, יונח לפניה הנוסח.

יואב קיש: אז יהיה נוסח לפנינו.

יואב קיש: תודה רבה, הישיבה סגורה.